[image: image1.png]




CONSILIUL JUDEŢEAN MARAMUREŞ
 Direcţia de Dezvoltare Regională
CAIET DE SARCINI

1.INTRODUCERE


Caietul de sarcini face parte integrantă din documentaţia de atribuire şi constituie ansamblul cerinţelor pe baza cărora se elaborează, de către fiecare ofertant, propunerea tehnică.


Cerinţele impuse vor fi considerate ca fiind minimale. În acest sens, orice ofertă prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din caietul de sarcini. 
      Scopul aplicării prezentei proceduri este atribuirea contractului de achiziţie publică de Servicii de asistenţă şi consultanţă juridică şi de reprezentare juridică, în cadrul acţiunii în instanţă privind litigiul dintre Consiliul Judeţean Maramureş şi Ministerul Dezvoltării Regionale şi Turismului referitor la aplicarea de corecţii financiare în cadrul proiectului „Reabilitarea Spitalului Judeţean de Urgenţă „Dr. Constantin Opriş” Baia Mare, beneficiar U.A.T. Judeţul Maramureş” cod SMIS 11363 .
2.INFORMAŢII GENERALE

  Obiectul contractului de prestări servicii: 
Asistență şi consultanţă juridică și reprezentare juridică, la cererea Autorităţii Contractante, privind activitatea desfăşurată de către autoritatea contractantă in cadrul acțiunii în instanță, în cadrul litigiului cu MDRT referitor la proiectul „Reabilitarea Spitalului Judeţean de Urgenţă „Dr. Constantin Opriş” Baia Mare”, beneficiar U.A.T. Judeţul Maramureş” cod SMIS 11363 respectiv:

- Verificarea legalităţii şi sau a  conformării cu prevederile legale aplicabile a procedurilor de achiziție publică care au condus la încheierea contractelor in perioada de implementare a proiectului;

- Asistarea şi reprezentarea în instanţă, pe toată durata procesului, la toate instanţele, a autorităţii contractante, până la sentinţa definitivă şi irevocabilă, în litigiul referitor la Nota de constare nereguli şi stabilire a corecţiilor financiare nr. CA-10189/10.02.2012 emisă de MDRT DCVUFC, în baza prevederilor art. 51 OUG 66/2011 respectiv a Legii 554/2004.  
- asistenţă în pregătirea documentaţiei pentru acţiunile în instanţă,

- Formularea de opinii sau analize referitoare la conformarea achiziţiilor publice efectuate cu Contractul de Finanţare şi legislaţia aplicabilă acestuia,

Autoritatea contractantă: Consiliul Judeţean Maramureş, str. Gheorghe Şincai, nr.46, Baia Mare , Maramureş.

    Durata contract: 24 de luni de la emiterea Ordinului de începere execuţie contract.

Notă: durata contractului poate fi prelungită în funcţie de evoluţia termenelor de judecată. 

3. INFORMAŢII GENERALE  REFERITOARE  SITUAŢIA ACTUALĂ REFERITOARE LA OBIECTIVELE CONTRACTULUI DE ACHIZIŢIE PUBLICĂ

Autoritatea contractant, Consiliul Judeţean Maramureş, beneficiază de un contract de finanţare nerambursabilă pentru proiectul cu titlul „Reabilitarea Spitalului Judeţean de Urgenţă „Dr. Constantin Opriş” Baia Mare”, beneficiar U.A.T. Judeţul Maramureş, cod SMIS 11363. 
În acest moment, proiectul este în curs de implementare, au fost atribuite toate contractele subsecvente, respectiv de lucrări, asistenţă tehnică, consultanţă audit şi publicitate. 

În cursul lunii noiembrie 2011 MINISTERUL DEZVOLTĂRII REGIONALE ŞI TURISMULUI (MDRT) prin Direcţia Control şi Verificare Utilizare Fonduri Comunitare (DCVUFC) a derulat o verificare asupra procedurilor de achiziţie publică a lucrărilor la obiectul proiectului, iar ca urmare a acestor verificări a întocmit Nota de constatare a neregulilor şi de stabilire a corecţiilor financiare nr. CA-530/05.01.2012, prin care a stabilit o corecţie financiară în cuantum de 25% din valoarea contractului de lucrări. 
Consiliul Judeţean Maramureş a formulat obiecţii faţă de această notă de control, care nu au condus la schimbarea punctului de vedere a MDRT – DCVUFC, care a încheiat Nota de constatare a neregulilor şi de stabilire a corecţiilor financiare nr. CA-7027/31.01.2012, prin care a menţinut  o corecţie financiară în cuantum de 25% din valoarea contractului de lucrări.
Faţă de Nota de constatare a neregulilor  şi de stabilire a corecţiilor financiare Consiliul Judeţean Maramureş a formulat plângerea prealabilă nr. 874/29-03-2012 respectiv Contestaţia administrativă nr. 525/02.03.2012. 
MDRT a analizat contestaţia iar prin Decizia nr. 32/27.03.2012 a decis respingerea contestaţiei şi plângerii prealabile. 

Documentele menţionate mai sus sunt disponibile la cererea oricărui operator economic interesat, în format scanat, după semnarea unui document de păstrare a confidenţialităţii asupra conţinutului acestora. 

Critica MDRT – DCVUFC este relativă la aspecte legate încălcarea normativelor legale în materie de achiziții art. 176, art. 187. art. 188 din OUG 34/2006, referitor la impunerea de către Consiliul Judeţean Maramureş în cadrul fișei de date a achiziției lucrări a unor criterii de criterii de calificare restrictive iar sancțiunea a fost încadrată în baza prevederilor art 27 din OUG 66/2011. la pct. 1.7 din anexă. 
4.CERINŢE MINIME DE PERSONAL SOLICITATE DE AUTORITATEA CONTRACTANTĂ

Personalul care  va asigura serviciile de consultanţă şi reprezentare juridică: 
Avocatul/avocaţii desemnat/desemnaţi pentru executarea contractului de servicii juridice trebuie să aibă calitatea de avocat definitiv şi minim 5 (cinci) ani vechime în activitatea juridică, experiența profesională şi bune cunoştinţe de drept civil, drept comercial și cunoștințe temeinice în domeniul achizițiilor publice.

Cunoștințele juridice in domeniile enunțate mai sus a avocatului/avocaților desemnați pentru executarea contractului se vor dovedi printr-o declaraţie pe proprie răspundere
Sedii, puncte de lucru: rămâne la aprecierea ofertantului. 

Cazarea, masa, transportul, chiriile şi altele asemenea privesc ofertantul şi se vor include în preţul ofertei.


Logistica

Ofertantul asigura că persoana/echipa care va fi desemnată pentru derularea contractului beneficiază de o bază materială dotată şi susţinută corespunzător (spaţii de lucru, echipamente IT şi de secretariat), pentru a permite acesteia să se concentreze asupra responsabilităţilor care îi revin.
Ofertantul va trebui să asigure dotarea corespunzătoare a personalului cu mijloace de transport (pentru deplasarea între punctele de lucru), spaţii de lucru pentru activitatea de birou, echipamente de protecţia muncii, mijloace de comunicare (telefon, fax). 
5. CERINŢELE  AUTORITĂŢII  CONTRACTANTE  PRIVIND  ÎNTOCMIREA  OFERTEI  TEHNICE


În cuprinsul ofertei tehnice se vor prezenta:

a) CV-urile personalului desemnat de către ofertant să desfăşoare activitatea şi copii după certificatele de autorizare valabile la data depunerii ofertelor;

b) Locul / locurile de prestare a serviciilor;

c) O descriere detaliata a metodologiei şi planului de lucru conceput pentru prestarea serviciilor;

d) Activităţile şi sarcinile concrete care vor fi încredinţate personalului de specialitate implicat în îndeplinirea contractului;

e) Realizarea sistemului de comunicare şi raportare ;

Oferta trebuie însoţită de împuternicirea scrisă prin care reprezentantul ofertantului este autorizat să reprezinte cabinetul individual/cabinetul asociat/societatea civilă de avocaţi /societatea civilă profesională cu răspundere limitată, toate formele de exercitare a profesiei de avocat prevăzute de Legea nr. 51/1995 cu modificările şi completările ulterioare, şi să semneze în numele acesteia, atunci când oferta nu este semnata de avocatul coordonator sau de avocatul titular. 
Oferta va fi exprimata în lei, fără T.V.A. si va cuprinde valoarea totala a contractului, precum şi preţul lunar al serviciilor ofertate. 

Clauzele contractuale obligatorii detaliate in prezentul document pe care ofertantul se obliga a și le asuma la data semnării contractului sunt cele cu privire la:

· obiectul contractului;

· preţul serviciilor furnizate;

· perioada de valabilitate a ofertei;

· modalitatea de plată;

· durata contractului.

Contractul de achiziţie publica se va încheia cu respectarea dispoziţiilor Legii nr. 51/1995 privind organizarea si exercitarea profesiei de avocat şi a Statutului profesiei de avocat.

6. ALTE ASPECTE CARE VOR FI AVUTE ÎN VEDERE LA  PERFECTAREA  CONTRACTULUI   DE   SERVICII

6.1 Autoritatea contractantă va pune la dispoziţie  ofertanţilor următoarele documente: 
1. contractul de finanțare pentru proiectul cod SMIS 11363
2. actele de control menționate mai sus.

3. Alte documente relevante pentru cauză

6.2 Prestarea serviciilor va începe odată cu emiterea Ordinului de începere execuţie a contractului  şi se va realiza până la recepţia la terminarea litigiului.














